Johanne 7 | Bibele e Inthaneteng | Phetolelo ea Lefatše le Lecha
Genese Exoda Levitike Numere Deuteronoma Joshua Baahloli Ruthe 1 Samuele 2 Samuele 1 Marena 2 Marena 1 Likronike 2 Likronike Esdrase Nehemia Esthere Jobo Lipesaleme Liproverbia Moeklesia Sefela sa Lifela Esaia Jeremia Lillo Tsa Jeremia Ezekiele Daniele Hosea Joele Amose Obadia Jonase Mikea Nahume Habakuke Sofonia Hagai Zakaria Malakia Matheu Mareka Luka Johanne Liketso Baroma 1 Bakorinthe 2 Bakorinthe Bagalata Baefese Bafilipi Bakolose 1 Bathesalonika 2 Bathesalonika 1 Timothea 2 Timothea Tite Filemone Baheberu Jakobo 1 Petrose 2 Petrose 1 Johanne 2 Johanne 3 Johanne Juda Tšenolo 1 2 3 4 5 6 7 8 9 10 11 12 13 14 15 16 17 18 19 20 21
7 Joale ka mor’a lintho tsena Jesu a tsoela pele a pholletsa le Galilea, kaha o ne a sa batle ho tsamaea Judea, hobane Bajuda ba ne ba batla ho mo bolaea.+ 2 Leha ho le joalo, mokete oa Bajuda, mokete oa litabernakele,+ o ne o le haufi. 3 Ka hona barab’abo+ ba re ho eena: “Fetela pele ho tloha mona ’me u kene Judea, e le hore barutuoa ba hao le bona ba ka bona mesebetsi eo u e etsang. 4 Etsoe ha ho ea etsang letho sephiring ha a batla ho tsejoa phatlalatsa. Haeba u etsa lintho tsena, u iponahatse ho lefatše.” 5 Ha e le hantle, barab’abo+ ba ne ba sa bontše tumelo ho eena.+ 6 Ka hona Jesu a re ho bona: “Nako ea ka e loketseng ha e e-s’o fihle,+ empa nako ea lōna e loketseng e teng kamehla. 7 Lefatše ha le na lebaka la ho le hloea, empa ’na le ntlhoile, hobane ke paka malebana le lona hore mesebetsi ea lona e khopo.+ 8 Lōna nyolohelang moketeng; ’na ha ke e-s’o nyolohele moketeng ona, hobane nako+ ea ka e loketseng ha e e-s’o fihle+ ka botlalo.” 9 Kahoo ka mor’a hore a ba bolelle lintho tsena, a sala Galilea. 10 Empa ha barab’abo ba nyolohetse moketeng, joale le eena a nyoloha, eseng pepenene empa joalokaha eka ke ka sephiring.+ 11 Ka hona Bajuda ba qala ho mo batla+ moketeng ’me ba re: “Monna eloa o hokae?” 12 Ho ne ho e-na le menyenyetsi e mengata ka eena har’a bongata.+ Ba bang ba ne ba re: “Ke monna ea molemo.” Ba bang ba ne ba re: “Ha a molemo, empa o khelosa bongata.” 13 Ka ho hlakileng, ha ho ea neng a bua ka eena phatlalatsa ka lebaka la ho tšaba Bajuda.+ 14 Joale ha mokete o le hare, Jesu a nyolohela ka tempeleng ’me a qala ho ruta.+ 15 Ka hona Bajuda ba makala, ba re: “Monna enoa o na le tsebo ea lingoliloeng+ joang, ha a sa ka a ithuta likolong?”+ 16 Jesu, le eena, a ba araba ’me a re: “Seo ke se rutang hase sa ka, empa ke sa ea nthomileng.+ 17 Haeba leha e le mang a lakatsa ho etsa thato ea Hae, o tla tseba malebana le thuto eo hore na ebe e tsoa ho Molimo+ kapa ke bua ka ho iqalla. 18 Ea buang ka ho iqalla o ipatlela thoriso; empa ea batlang thoriso+ ea ea mo romileng, enoa ke oa ’nete, ’me ha ho na ho se loke ho eena. 19 Moshe o le file Molao,+ na ha ho joalo? Empa ha ho le ea mong oa lōna ea mamelang Molao. Ke hobane’ng ha le batla ho mpolaea?”+ 20 Bongata ba araba: “U na le modemona.+ Ke mang ea batlang ho u bolaea?” 21 Ha Jesu a araba a re ho bona: “Ke entse ketso e le ’ngoe,+ ’me kaofela lea makala. 22 Ka lebaka lena Moshe o le file lebollo+—eseng hore le tsoa ho Moshe, empa le tsoa ho baholo-holo+—’me le bolotsa motho ka sabatha. 23 Haeba motho a amohela lebollo ka sabatha e le hore molao oa Moshe o se ke oa tlōloa, na le nkhalefela ka mabifi kahobane ke entse hore motho a phele hantle ka ho feletseng ka sabatha?+ 24 Khaotsang ho ahlola ka ponahalo ea ka ntle, empa le ahlole ka kahlolo+ e lokileng.” 25 Ka hona baahi ba bang ba Jerusalema ba qala ho re: “Enoa ke eena monna eo ba batlang ho mo bolaea,+ na ha ho joalo? 26 Leha ho le joalo, bonang! o bua phatlalatsa,+ ’me ha ba re letho ho eena. Kannete-nete babusi ha ba tsebe hore enoa ke Kreste, na ha ho joalo?+ 27 Ho fapana le hoo, rea tseba hore na monna enoa o tsoa hokae;+ empa leha ho le joalo ha Kreste a tla, ha ho ea tla tseba hore na o tsoa hokae.”+ 28 Ka hona Jesu a hoeletsa ha a ntse a ruta ka tempeleng ’me a re: “Lea ntseba ’me le tseba le hore na ke tsoa hokae.+ Hape, ha kea tla e le ho itsoelang ho ’na,+ empa ea nthomileng ke oa sebele,+ ’me ha le mo tsebe.+ 29 ’Na kea mo tseba,+ hobane ke moemeli ea tsoang ho eena, ’me Eo o nthomile.”+ 30 Kahoo ba qala ho batla ho mo tšoara,+ empa ha ho ea ileng a tšoara, kahobane hora+ ea hae e ne e e-s’o fihle. 31 Ho ntse ho le joalo, ba bangata ho bongata ba beha tumelo ho eena;+ ’me ba qala ho re: “Ha Kreste a fihla, a ke ke a etsa lipontšo+ tse ngata ho feta tseo monna enoa a li entseng, na ha ho joalo?” 32 Bafarisi ba utloa bongata bo korotla ka lintho tsena mabapi le eena, ’me baprista ba ka sehloohong le Bafarisi ba roma balaoli ho ea mo tšoara.+ 33 Ka hona Jesu a re: “Ke tsoela pele ke e-na le lōna ka nakoana e eketsehileng pele ke e-ea ho ea nthomileng.+ 34 Le tla mpatla,+ empa le ke ke la mphumana, ’me moo ke leng teng le ke ke la tla.”+ 35 Ka hona Bajuda ba buisana ba re: “Monna enoa o rera ho ea hokae, hoo re ke keng ra mo fumana? Ha a rere ho ea ho Bajuda ba qhalakaneng+ har’a Bagerike le ho ruta Bagerike, na ha ho joalo? 36 Polelo ee eo a e buileng e bolela’ng, ‘Le tla mpatla, empa le ke ke la mphumana, ’me moo ke leng teng le ke ke la tla’?” 37 Joale letsatsing la ho qetela, letsatsi le leholo la mokete,+ Jesu o ne a eme ’me a hoeletsa, a re: “Haeba leha e le mang a nyoriloe,+ a ke a tle ho ’na ’me a noe. 38 Ea behang tumelo ho ’na,+ feela joalokaha Lengolo le boletse, ‘Melapo ea metsi a phelang e tla phalla ho tsoa karolong ea hae e ka hare-hare.’”+ 39 Leha ho le joalo, o ile a bua sena malebana le moea oo ba behang tumelo ho eena ba neng ba le haufi le ho o amohela; kaha ho fihlela ka nako eo ho ne ho se na moea,+ hobane Jesu o ne a e-s’o tlotlisoe.+ 40 Ka hona ba bang ba bongata ba ileng ba utloa mantsoe ana ba qala ho re: “Kannete-nete enoa ke Eena Moprofeta.”+ 41 Ba bang ba ne ba re: “Enoa ke eena Kreste.”+ Empa ba bang ba ne ba re: “Ha e le hantle Kreste+ ha a tsoe Galilea, na ha ho joalo?+ 42 Na Lengolo ha lea re Kreste o tsoa baneng ba Davida,+ le hore o tsoa Bethlehema+ motsana oo Davida a neng a le ho oona?”+ 43 Ka hona ha hlaha karohano mabapi le eena har’a bongata.+ 44 Leha ho le joalo, ba bang ba bona ba ne ba batla ho mo tšoara, empa ha ho ea ileng a mo tšoara. 45 Ka hona balaoli ba khutlela ho baprista ba ka sehloohong le Bafarisi, ’me ba re ho bona: “Ke hobane’ng ha le sa ka la mo tlisa?” 46 Balaoli ba araba: “Ha ho mohla motho e mong a kileng a bua tjena.”+ 47 Eaba Bafarisi baa araba: “Le lōna ha lea khelosoa, na ha ho joalo? 48 Ha ho le ea mong oa babusi kapa oa Bafarisi ea behileng tumelo ho eena, na ha ho joalo?+ 49 Empa bongata bona bo sa tsebeng Molao ke batho ba rohakiloeng.”+ 50 Nikodemase, ea neng a tlile ho eena pele, le eo e neng e le e mong oa bona, a re ho bona: 51 “Molao oa rōna ha o ahlole motho ntle leha o utloile ho eena pele+ le ho tseba seo a se etsang, na ha ho joalo?” 52 Ha ba araba ba re ho eena: “Ha u tsoe Galilea le uena, na ha ho joalo? Batla ’me u bone hore ha ho moprofeta+ ea tla hlahisoa Galilea.” Libuka tse ngotsoeng ka letsoho Codex Sinaiticus, Codex Vaticanus, le codex ea Sinaitic Syriac li siea litemana 53 ho ea ho khaolo ea 8, temana ea 11, tse balehang (ka ho se tšoane ho itseng litabeng tse ngotsoeng le liphetolelong tse sa tšoaneng tsa Segerike) ka mokhoa o latelang: 53 Kahoo e mong le e mong a ea lapeng la hae.